cyanic-selkie/wikianc huggingface dataset:
జిబౌటి
ఆర్ధికం
2010 నాటికి 10 సంప్రదాయ ఇస్లామిక్ బ్యాంకులు జిబౌటిలో పనిచేస్తాయని భావించబడింది. సోమాలి డబ్బు బదిలీ కంపెనీ దహాబ్షియిల్, బి.డి,సి,డి, స్విస్ ఫైనాన్షియల్ ఇన్వెస్ట్మెంట్స్ అనుబంధ సంస్థతో సహా గత కొన్ని సంవత్సరాలలో పలు సంస్థలు ప్రవేశించాయి. బ్యాంకింగు వ్యవస్థ ఇంతకుముందు రెండు సంస్థలచే స్వతంత్రీకరించబడింది: ఇండో-సూయెజు బ్యాంకు, కమర్షియల్ అండ్ ఇండస్ట్రియల్ బ్యాంకు. ప్రభుత్వానికి ఒక బలమైన క్రెడిట్, డిపాజిట్ రంగానికి భరోసా ఇవ్వాలంటే వాణిజ్య బ్యాంకులు ఆర్థిక సంస్థలో 30% వాటాలను నిర్వహించాల్సిన అవసరం ఉంది. అంతర్జాతీయ బ్యాంకులకు కనీసం 300 మిలియన్ల జైబుటియన్ ఫ్రాంకులు తప్పనిసరిగా మంజూరు చేయాలి. ఒక హామీ నిధిని సృష్టించడం ద్వారా లెండింగ్ ప్రోత్సాహించబడింది. ఇది మొదట చిన్న, మధ్య తరహా వ్యాపారాలకు హామీరహిత ఋణాలు అందించడానికి బ్యాంకులకు అనుమతిస్తుంది.
ఉదయ్‌పూర్ (త్రిపుర)
ఉదయ్‌పూర్ (రంగమతి), త్రిపుర రాష్ట్రంలోని గోమతి జిల్లా ముఖ్య నగరం, ప్రధాన కార్యాలయం. త్రిపుర రాజధాని అగర్తలా నుండి 51 కి.మీ.ల దూరంలో ఉన్న ఈ నగరం త్రిపురలో మూడవ అతిపెద్ద నగరం. ఈ నగరం మహారాజుల పాలనలో రాష్ట్ర మాజీ రాజధానిగా ఉండేది. ఈ నగరంలో త్రిపుర సుందరి ఆలయం ప్రాముఖ్యత కలిగిన దేవాలయం.
భౌగోళికం
ఉదయ్‌పూర్ నగరం 23.53°N, 91.48°W అక్షాంశరేఖాంశాల మధ్య ఉంది. సముద్రమట్టానికి 22 మీటర్లు (72 అడుగులు) ఎత్తులో ఉంది. ఈ నగరం మధ్యనుండి గోమతి నది వెళుతుంది. ఈ నది వ్యవసాయ భూములకు నీటిపారుదల కొరకు ఉపయోగపడుతోంది.
జనాభా
2011 భారత జనాభా లెక్కల ప్రకారం, ఉదయ్‌పూర్ నగరంలో 37,781 జనాభా ఉంది. ఈ జనాభాలో 52% మంది పురుషులు, 48% మంది స్త్రీలు ఉన్నారు. ఉదయ్‌పూర్ సగటు అక్షరాస్యత 94.84% కాగా, జాతీయ సగటు 72.9% కన్నా ఎక్కువగా ఉంది. ఇందులో పురుషుల అక్షరాస్యత 96.50% కాగా, స్త్రీల అక్షరాస్యత 93.15% గా ఉంది. ఉదయ్‌పూర్‌ జనాభాలో 9% మంది 6 సంవత్సరాల కంటే తక్కువ వయస్సు గలవారు ఉన్నారు. ఈ జనాభాలో 82% మంది హిందువులు, 17% మంది ముస్లింలు, 1% కంటే తక్కువమంది జైనులు, క్రైస్తవులు ఉన్నారు.
పర్యాటక ప్రాంతాలు
ఈ నగరాన్ని త్రిపుర పర్యాటక రాజధాని అంటారు. ఇక్కడ అనేక దేవాలయాలు ఉన్నాయి. వీటిలో అత్యంత పేరొందింది త్రిపుర సుందరి ఆలయం. ఇది 51 శక్తి పీఠాలలో ఒకటి. 1501లో మహారాజా ధన్య మాణిక్య డెబ్బర్మ ఈ ఆలయాన్ని నిర్మించాడు. ఆలయం పక్కన కళ్యాణ్ సాగర్ అనే ఒక పెద్ద సరస్సు ఉంది.
కాజీ నజ్రుల్ ఇస్లాం తరువాత "నజ్రుల్ గ్రంధగర్" అనే జాతీయ గ్రంథాలయం కూడా ఇక్కడ ఉంది. టెపానియా ఎకో పార్క్, పురాన్ రాజ్‌బరి మొదలైనవి ఉదయ్‌పూర్ లోని ఇతర పర్యాటక ప్రాంతాలు.
రవాణా
మాతాబరి సమీపంలో ఉదయ్‌పూర్ రైల్వే స్టేషను ఉంది. ఈ స్టేషను ఈశాన్య సరిహద్దు రైల్వే ఆధ్వర్యంలోని లమ్డింగ్ రైల్వే డివిజన్ పరిధిలోని లమ్డింగ్-సబ్రూమ్ విభాగంలో ఉంది. వాస్తుశిల్పంతో దేశంలోని అత్యంత అందమైన రైల్వే స్టేషను ఇది.
సబ్రూమ్ వరకు ఉన్న 8వ జాతీయ రహదారి ఈ నగరం మీదుగా వెళుతుంది. రాజర్‌బాగ్ మోటర్ స్టాండ్ నుండి రాజధాని అగర్తలా, రాష్ట్రాల ఇతర నగరాలకు రోడ్డుమార్గం ఉంది. ఈ నగరం పక్కనఉన్న గోమతి నది లోతును పెంచి, జలమార్గం ఇతర ప్రాంతాలకు రవాణా సౌకర్యం ఏర్పాటు చేయడంకోసం కేంద్ర ప్రభుత్వం ప్రణాళికలు వేస్తోంది.
వెలుపలి లంకెలు
వర్గం:త్రిపుర నగరాలు, పట్టణాలు
జిబౌటి
ఆర్ధికం
సౌదీ పెట్టుబడిదారులు హార్బర్ ఆఫ్ ది ఆఫ్రికాను అరేబియా ద్వీపకల్పంతో (28.5 కిలోమీటర్ల పొడవైన (17.7 మైళ్ళు)మార్గం) అనుసంధించడానికి సాగిస్తున్నారు అన్వేషణలో జిబౌటీ వద్ద " బ్రిడ్జ్ ఆఫ్ ది హార్ను " పేరుతో ఓవర్సీ వంతెన నిర్మించాలని భావించారు. పెట్టుబడిదారుడు తారెక్ బిన్ లాడెన్ ఈ ప్రాజెక్టుకు అనుసంధానం చేయబడ్డాడు. అయినప్పటికీ 2010 లో ప్రాజెక్టు మొదటిదశ ఆలస్యం అయ్యిందని ప్రకటించబడింది.
రవాణా సౌకర్యాలు
దేశంలోని ఏకైక అంతర్జాతీయ విమానాశ్రయం " జిబౌటి-అంబోలి అంతర్జాతీయ విమానాశ్రయం " షెడ్యూల్డు, చార్టర్డు విమానాలుతో అనేక ఖండాతర మార్గాలలో విమానసేవలను అందిస్తోంది. జిబౌటి జెండా ధరించిన " క్యారియరు ఎయిరు జిబౌటి " ఇది దేశం అతిపెద్ద వైమానిక సంస్థగా గుర్తించబడుతుంది.
కొత్త విద్యుద్దీకృత ప్రామాణిక గేజ్ అడ్డిస్ అబాబా-జిబౌటి రైల్వే 2018 జనవరిలో కార్యకలాపాలు ప్రారంభించింది. ఇథియోపియా నుండి డోరోలేహ్ జిబౌటియాన్ నౌకాశ్రయం మధ్య సరుకు రవాణా సేవలను అందించడం లక్ష్యంగా ఇది నిర్మించబడింది.
జిబౌటి నగరం నుండి టాడ్జౌరా వరకు " టాడ్జౌర్ గల్ఫు " కార్ ఫెర్రీలు నడుపబడుతున్నాయి. జిబౌటి నగరానికి పశ్చిమాన జిబౌటి ప్రధాన నౌకాశ్రయం అయిన " డోరలేహ్ నౌకాశ్రయం " ఉంది. డోరలేహ్ ఓడరేవు కొత్త అడ్డిస్ అబాబా-జిబౌటి రైల్వే టెర్మినలుగా ఉంది. సాధారణ కార్గో, చమురు దిగుమతులను నిర్వహిస్తున్న డోరలేహ్ ఓడరేవుతో ప్రస్తుతం జిబౌటి (2018)లో తడ్జౌరా నౌకాశ్రయం (పోటాష్), డామెర్జోగ్ పోర్ట్ (పశువుల పెంపకం) ), పోర్ట్ ఆఫ్ గౌబెట్ (ఉప్పు) నుండి భారీ మొత్తంలో వస్తువులు, పశువులు దిగుమతి ఎగుమతి చేయబడుతున్నాయి. ఇథియోపియా దిగుమతులు, ఎగుమతుల్లో దాదాపు 95% జిబౌటియన్ ఓడరేవుల ద్వారా తరలించబడుతున్నాయి.
మాధ్యం, సమాచారరంగం
జిబౌటిలో టెలికమ్యూనికేషన్సు మంత్రిత్వ శాఖ అధికారంలో సమాచారరంగం పనిచేస్తుంది.
ప్రభుత్వ యాజమాన్య జాతీయ బ్రాడ్కాస్టరు " జిబౌటి రేడియో టెలివిజన్ " ఇది ఏకైక టి.వి. స్టేషనును అలాగే ఎ.ఎం. 1, ఎఫ్.ఎం. 2, షార్టు వేవ్ రెండింటిపై రెండు దేశీయ రేడియో నెట్వర్లను నిర్వహిస్తుంది. ప్రసార మాధ్యమ లైసెన్సింగు, నిర్వహణలను ప్రభుత్వం నియంత్రిస్తుంది. రాజధానిలోని ఓడియన్ వంటి సినిమా థియేటర్లు ఉన్నాయి.
2012 నాటికి 215 స్థానిక ఇంటర్నెట్ సర్వీసు ప్రొవైడర్లు ఉన్నాయి. 2015 లో 99,000 మంది ఇంటర్నెట్ వినియోగదారులు ఉన్నారు." డి.జె " ఇంటర్నెట్ దేశీయ ఉన్నత-స్థాయి డొమైనుగా పని చేస్తుంది.
పర్యాటకరంగం
జిబౌటిలో పర్యాటకం అభివృద్ధి చెందితున్న ఆర్ధికరంగాలలో ఒకటిగా ఉంది. జిబౌటీ వార్షిక పర్యాటకుల సంఖ్య 80,000 కు చేరుకుంది. పర్యాటకులలో అధికంగా దేశంలోని అతిపెద్ద నౌకాదళ స్థావరాలలో ఉన్న సైనికుల కుటుంబం, స్నేహితులు ఉన్నారు. సంఖ్యపరంగా పెరుగుదల ఉన్నప్పటికీ పర్యాటక వృద్ధిని పరిమితం చేయగల వీసా సంబంధిత చర్చలు నిలిపివేయబడ్డాయి.
మౌలికసౌకర్యాల కొరత కారణంగా పర్యాటకులు స్వతంత్రంగా ప్రయాణించడాన్ని కష్టతరం చేస్తుంది. ప్రైవేటు యాత్రల వ్యయం ఎక్కువగా ఉంటుంది. 2018 జనవరిలో అడ్డిస్ అబాబా నుంచి జిబౌటి వరకు రైలు మార్గాన్ని తిరిగి ప్రారంభించినప్పటి నుండి భూమార్గ పర్యటనలు కూడా పునఃప్రారంభం అయ్యాయి. జిబౌటి లోని రెండు ప్రధాన భౌగోళిక అద్భుతాలైన అబే సరస్సు, అస్సాలు సరస్సు పర్యాటకులు అధికంగా సందర్శిస్తున్న పర్యాటక ప్రాంతాలుగా ప్రాధాన్యత సంతరించుకున్నాయి. ఈ రెండు ప్రాంతాలు వార్షికంగా వందల మంది పర్యాటకులను ఆకర్షిస్తున్నాయి.
విద్యుత్తు
జిబౌటిలో చమురు డీజిల్ ప్లాంట్లు 126 మెగావాట్ల విద్యుత్తు ఉత్పత్తి సామర్థ్యం ఉన్నాయి. 2002 లో విద్యుత్తు ఉత్పాదన 232 గిగావాట్లకు అభివృద్ధి చేయబడి 216 గిగావాట్లు వినియోగం చేయబడింది. 2015 నాటికి తలసరి వార్షిక విద్యుత్తు వినియోగం 330 కిలోవాట్లు ఉన్నాయి. 45% ప్రజలకు విద్యుత్తు అందుబాటులో లేదు. దేశం విద్యుత్తు రంగంలో దేశావసరాలకు తగినంత సామర్ధ్యన్ని అభివృద్ధిజేయగలిగగిన స్థాయికి అభివృద్ధి సాధించలేదు. ఇథియోపియా నుండి అధికరించిన జలవిద్యుత్తు దిగుమతులు ప్రస్తుతం 65% జిబౌటి అవసరాలను సంతృప్తి పరుస్తుంది. దేశం పునరుత్పాదక ఇంధన సరఫరాను అభివృద్ధి చేయడంలో ముఖ్యమైన పాత్ర పోషిస్తుంది. గ్రాండ్ బారాలోని ఫోటోవోల్టాయిక్ పవర్ స్టేషన్ (సౌర పొలాలు) నిర్మాణం 50 మెగావాట్ల విద్యుత్తును ఉత్పత్తి చేస్తుంది.
గణాంకాలు
జిబౌటిలో 9,42,333 మంది ప్రజలు నివసిస్తున్నారు. ఇది బహుళజాతి ప్రజలు నివసిస్తున్న దేశం. 20 వ శతాబ్దం చివరి భాగంలో స్థానిక జనాభా వేగంగా వృద్ధి చెందింది. 1960 నాటికి జనసంఖ్య 83,000 ఉండగా 2016 నాటికి 8,46,000 కి అధికరించింది. ప్రజలలో సోమాలి (60%), అఫార్ (35%) రెండూ అతిపెద్ద జాతి సమూహాలుగా ఉన్నాయి. సోమాలి వంశానికి చెందిన ప్రజలు ప్రధానంగా ఇస్సాప్రజలు ఉన్నారు. మిగిలిన 5% జిబౌటీ జనాభా ప్రధానంగా యెమెన్ అరబ్లు, ఇథియోపియన్లు, యూరోపియన్లు (ఫ్రెంచి,ఇటాలియన్లు) ఉంటారు. ప్రజలలో దాదాపు 76% పట్టణ ప్రాంతాలలో నివసిస్తున్నారు. మిగిలినవారు మతసంబంధిత ప్రజలు. జిబౌటిలో పొరుగు దేశాలకు చెందిన అనేక మంది వలస ప్రకలు, శరణార్ధులు నివసిస్తున్నారు. కాస్మోపాలిటన్ పట్టణవాదం కారణంగా జిబౌటీ నగరాన్ని  "ఎర్ర సముద్రంలో ఫ్రెంచ్ హాంగ్ కాంగ్" అని పిలుస్తారు.
భాషలు
అరబిక్ మతపరమైన ప్రాముఖ్యత కలిగి ఉంది. అరబిక్ ప్రజలు ఆధునిక ప్రామాణిక అరబిక్ భాషా వాడుకరులు ఉన్నారు. దాదాపు 59,000 స్థానిక నివాసితులు " తా- ఇజ్జి- అదేని అరబిక్ మాండలికం మాట్లాడతారు. దీనిని జిబౌటీ అరబిక్ అని కూడా పిలుస్తారు. ఫ్రెంచి చట్టబద్ధమైన జాతీయ భాషగా పనిచేస్తుంది. ఇది కాలనీల కాలం నుండి వారసత్వంగా ఉంది.
మతం
జిబౌటిలో ప్రధానంగా ముస్లింలు సంఖ్యాపరంగా ఆధిఖ్యతలో ఉన్నారు. దేశం జనాభాలో 94% మంది (2012 నాటికి సుమారు 7,40,000 మంది ముస్లిములు) ముస్లిములు ఉన్నారు. అయితే మిగతా 6% క్రైస్తవులు ఉన్నారు.
హింసాత్మకచర్యల నుండి తప్పించుకోవడానికి ఎర్ర సముద్రం దాటి ముస్లిం సమూహం హార్ను ఆఫ్ ఆఫ్రికాలో ప్రవేశించడంతో జిబౌటీలోకి మొదటిసారిగా ముస్లిం మతం ప్రవేశించింది. 1900 లో ఫ్రెంచి వలస పాలన ప్రారంభ కాలం వరకు జిబౌటీలో క్రైస్తవులు లేరు. ఫ్రెంచి సోమాలియాండులో కొన్ని కాథలిక్ బృందాల పాఠశాలలు, అనాధ శరణాలయాల స్థాపన చేయడానికి వచ్చిన 100-300 అనుచరులు మాత్రమే ఉన్నారు. జిబౌటి రాజ్యాంగం ఇస్లాంకు ఏకైక దేశీయ మతంగా గుర్తిస్తూ అన్ని విశ్వాసాలకు చెందిన పౌరులకు సమానత్వం (మొదటి ఆర్టికల్), మత అనుసరణ స్వేచ్ఛ (రెండవ ఆర్టికల్) ఇచ్చింది. చాలామంది స్థానిక ముస్లింలు షుని పాఠశాల, సున్ని తెగకు కట్టుబడి ఉంటారు. సూఫీ ముస్లిములు ఇతర పాఠశాలలకు హాజరౌతూ ఉన్నారు. ఇంటర్నేషనల్ రిలిజియస్ ఫ్రీడమ్ రిపోర్ట్ (2008) ఆధారంగా ముస్లిం జిబౌటియన్లకు మతమార్పిడి చేయడానికి, మరొక మతానికి చెందిన వారిని వివాహం చేసుకోవడానికి అధికారం ఉంది. మతమార్పిడి చేసుకున్న ప్రజలు వారి కుటుంబం, వంశం, సమాజం నుండి ప్రతికూల చర్యలను ఎదుర్కొంటూ ఉంటారు.
జిబౌటి డియోసెస్ స్వల్పసంఖ్యలో స్థానిక క్యాథలిక్ ప్రజలకు సేవలు అందిస్తుంది. 2006 లో 7,000 మంది క్రైస్తవులు ఉన్నారు.
ఆరోగ్యం
జిబౌటీ ప్రజల ఆయుఃప్రమాణం 63.2 సంవత్సరాలుగా అంచనా వేయబడింది. మహిళలకు సంతానోత్పత్తి 2.35 ఉంది. జిబౌటిలో 1,00,000 మందికి 18 మంది వైద్యులు ఉన్నారు.
2010 నాటికి జిబౌటిలో 1,00,000 శిశుజననాలలో 300 తల్లులు మరణిస్తున్నారు. ఇవి 2008 లో 461.6, 1990 లో 606.5 లు ఉండేవి. 5 సంవత్సరాల లోపు పిల్లాలలో 1000 మందికి 95 మరణాలు సంభవిస్తున్నాయి. వీరిలో నాలుగు వారాలలోపు శిశుమరణాలు 37 ఉన్నాయి. జిబౌటిలో 1,000 ప్రసవాలకు సేవలు అందిస్తున్న మంత్రసానుల సంఖ్య 6. 93 లో గర్భిణీ స్త్రీలకు 1 మరణం సంభవిస్తుంది.
జిబౌటీ మహిళల బాలికలలో 93.1% మంది స్త్రీ సున్కిషన్ విధానానికి లోనౌతూ ఉన్నారు. ఈశాన్య ఆఫ్రికా ప్రధాన భూభాగం, తూర్పు సమీప భాగాలలో ఈ స్థానికాచారం ఆచరణలో ఉంది. 1994 లో చట్టబద్దంగా నిషేధించినప్పటికీ ఈ విధానం ఇప్పటికీ విస్తృతంగా ఆచరణలో ఉంది. ఇది స్థానిక సంస్కృతిలో లోతుగా పాతుకుపోవడమే ఇందుకు కారణం. సమాజంలో మహిళలచే ప్రోత్సహించబడి, ప్రదర్శించబడే సున్తీ నిరోధించడానికి బలవంతంగా అంగీకరించడం నుండి రక్షణను అందించడానికి ఇది ఉద్దేశించబడింది.
జిబౌటి మగ జనాభాలో 94% పురుషులలో కూడా సున్తీ ఆచరించబడుతుందని నివేదించబడింది.
విద్య
జిబౌటీ ప్రభుత్వం విద్యకు ప్రాధాన్యత ఇస్తుంది. 2009 నాటికి 20.5% సాంవత్సరిక బడ్జెటును విద్యాభివృద్ధి కొరకు కేటాయించింది.
జిబౌటియన్ విద్యావ్యవస్థ ప్రారంభంలో ఒక పరిమిత విద్యార్థులకు తగినట్లుగా రూపొందించబడింది. అదేవిధంగా పాఠశాల విధానాన్ని అధికంగా ఉన్నతస్థాయి ఫ్రెంచ్ వలసవాద విధ్యావిధానం ఆకర్షించింది. ఇది స్థానిక పరిస్థితులకు, అవసరాలకు తగినట్లు రూపొందించబడ లేదు.
1990 ల చివరలో జిబౌటియన్ అధికారులు జాతీయ విద్యా విధానంలో సవరణలు చేసారు. నిర్వాహక అధికారులు, ఉపాధ్యాయులు, తల్లిదండ్రులు, జాతీయ అసెంబ్లీ సభ్యులు, ప్రభుత్వేతర సంస్థలు సంప్రదింపుల ప్రక్రియను ప్రారంభించారు. చొరవ శ్రద్ధ అవసరం అయిన ప్రాంతాలను గుర్తించారు. వాటిని మెరుగుపరచడానికి దృఢమైన సిఫార్సులు అందించబడ్డాయి. 2000-2010 కాలంలో విద్యా రంగం ఆధునీకరించడం కోసం ప్రభుత్వం సమగ్ర సంస్కరణ ప్రణాళికను సిద్ధం చేసింది. 2000 ఆగస్టులో అధికారిక విద్య ప్రణాళిక చట్టం ఆమోదించబడింది. పంచవర్ష ప్రణాళికా విధానంలో ఒక మధ్య-కాల అభివృద్ధి ప్రణాళికను రూపొందించింది. ప్రాథమిక విద్యా వ్యవస్థ గణనీయంగా పునర్వ్యవస్థీకరించబడింది. నిర్భంధ విద్య ప్రవేశపెట్టబడింది. ఐదు సంవత్సరాల ప్రాథమిక విద్య, నాలుగు సంవత్సరాల మాధ్యమిక విద్య ఇందులో భాగంగా ఉన్నాయి. సెకండరీ పాఠశాలలకు ప్రవేశానికి ప్రాథమిక విద్య సర్టిఫికేట్ అవసరమవుతుంది. అదనంగా కొత్త చట్టం ద్వితీయ స్థాయి వృత్తి బోధనను ప్రవేశపెట్టి దేశంలో విశ్వవిద్యాలయ సౌకర్యాలను ఏర్పాటు చేసింది.
ఎడ్యుకేషనల్ ప్లానింగ్ చట్టం, మీడియం-టర్మ్ యాక్షన్ స్ట్రాటజీ ఫలితంగా విద్యా రంగం అంతటా గణనీయమైన పురోగతి నమోదు చేయబడింది. ప్రధానంగా పాఠశాల నమోదు, హాజరు నిలుపుదల శాతం కొంత ప్రాంతీయ వైవిధ్యంతో క్రమంగా అధికరించింది. 2004 నుండి 2005 నుండి 2007-08 వరకు ప్రాధమిక పాఠశాలలో బాలికలు నికర నమోదు 18.6% పెరిగింది; బాలురలో 8.0% పెరిగింది. ఇదే కాలంలో మాధ్యమిక పాఠశాలల నికర నమోదులు 72.4% అధికరించాయి. బాలురలో 52.2% అధికరించింది. సెకండరీ స్థాయిలో నమోదుల శాతం బాలికలలో 49.8%, బాలురలో 56.1% అధికరించింది.
జిబౌటియన్ ప్రభుత్వం ముఖ్యంగా సంస్థాగత మౌలిక సదుపాయాలను, బోధనా సామగ్రిని అభివృద్ధి చేయడానికి దృష్టిని కేంద్రీకరించింది. కొత్త తరగతి గదులను నిర్మించడం, పాఠ్యపుస్తకాలను సరఫరా చేయడం వంటి వాటిపై దృష్టి కేంద్రీకరించడం ఇందులో భాగంగా ఉంది. పోస్టు గ్రాజ్యుయేషన్ విద్యాభివృద్ధి కొరకు అర్హత ఉన్న శిక్షకులను తయారుచేయడం, వృత్తి శిక్షణకు అనుగుణంగా యువతను ప్రోత్సహించటం పై దృష్టి పెట్టడం జరిగింది. 2012 నాటికి జిబౌటిలో అక్షరాస్యత శాతం 70% ఉన్నట్లు అంచనా వేయబడింది.
దేశంలో ఉన్నత విద్యను అభ్యసించడానికి " జిబౌటి విశ్వవిద్యాలయం " స్థాపించబడింది.
సంస్కృతి
జిబౌటియన్ వస్త్రధారణ ప్రాంతం వేడి శుష్క వాతావరణానికి అనుకూలంగా ఉంటుంది. జీన్సు, టీ షర్టులు వంటి పాశ్చాత్య దుస్తులు ధరించినప్పుడు, పురుషులు సాధారణంగా మాకవిస్ ధరిస్తారు. ఇది నడుము చుట్టూ ధరించే సాంప్రదాయ సరోంగ్ లాంటి వస్త్రం. అనేకమంది సంచార జాతులకు చెందిన ప్రజలు టోగా (రోమన్ టోగా) అని పిలిచే తెల్లటి పత్తి వస్త్రాన్ని ధరిస్తారు. దీనిని మోకాలి మీదుగా చుట్టి భుజం మీద వేసుకుంటారు.
స్త్రీలు సాధారణంగా డైరక్ ధరిస్తారు. ఇది ఒక పొడవైన, తేలికపాటి, డయాఫనస్ వాయైలె అనే డ్రెసు. ఇది పత్తి లేదా పాలిస్టరుతో తయారుచేసే ఈ డ్రెసును పూర్తి-పొడవు, సగం-స్లిప్, బ్రాతో ధరిస్తారు. వివాహిత స్త్రీలు షాషు అని పిలువబడే డ్రెసును తలపై ధరిస్తారు. అలాగే గార్బాసరు అనే వస్తంతో పై శరీరాన్ని కప్పుకుంటారు. పెళ్లి కాని యువతులు అయితే ఎల్లప్పుడూ వారి తలలు కప్పే వస్త్రం ధరించరు. సంప్రదాయ అరేబియన్లలో పురుషులు జెల్బియా (సోమాలీలో జెల్లీయ్యాద్), స్త్రీ జిల్బాబులు వంటి సాంప్రదాయ అరేబియా వస్త్రం ధరిస్తారు. పండుగలు వంటి కొన్ని సందర్భాలలో మఘ్రేబు లోని బెర్బెరు తెగల ప్రజలు ధరించే ఆభరణాలకు సమానమైన ప్రత్యేక నగలతో, తల వస్త్రాలతో స్త్రీలు తమను తాము అలంకరించవచ్చు.
జిబౌటీ వాస్తవిక కళ చాలావరకు మరుగునపడి ప్రధానంగా పాటల రూపంలో మౌఖికంగా సంరక్షించబడుతుంది. ఇస్లామిక్, ఒట్టోమన్, ఫ్రెంచి ప్రభావాల అనేక ఉదాహరణలు స్థానిక భవనాల్లో కూడా గుర్తించవచ్చు, వీటిలో ప్లాస్టార్వరు పని, సంప్రదాయ చిత్రాలు, కాలిగ్రాఫులు ఉన్నాయి.
సంగీతం
సోమాలీ ప్రజలు సోమాలి జానపద నృత్య ఆధారిత సుసంపన్నమైన సంగీత వారసత్వాన్ని కలిగి ఉన్నారు. చాలా సోమాలి పాటలు పెంటటోనిక్గా (పంచ గమకాలు)ఉంటాయి. వారు ప్రధాన స్థాయి వంటి హిప్టాటోనిక్ (సప్త గమకాలు)కు భిన్నంగా కేవలం ఎనిమిదికి ఐదు స్వరాలను మాత్రమే ఉపయోగిస్తారు. సోమాలీ సంగీతం మొట్టమొదట వినగానే ఇథియోపియా, సుడాన్ లేదా అరేబియా ద్వీపకల్పం వంటి సమీప ప్రాంతాల శబ్దాలకంటే భిన్నంగా వినపడుతుంది. కానీ దాని స్వంత ప్రత్యేక స్వరాలు, శైలులు చివరికి గుర్తించబడతాయి. సోమాలీ పాటలు పాటల రచయితలు (లక్ష్కాన్), గాయకులు (కోడ్కా "వాయిస్") మధ్య సహకార విధానంతో రూపొందించబడుతుంటాయి. ప్రేమ ఆధారిత గీతాలతో కూడిన సోమాలీ సంగీతబాణి " బాల్వో " జిబౌటిలో ప్రజాదరణ పొందింది.
సాంప్రదాయ అఫారు సంగీతం హార్న్ ఆఫ్ ఆఫ్రికాలోని ఇతర ప్రాంతాల (ఇథియోఫియా) జానపద సంగీతాన్ని పోలి ఉంటుంది. ఇది అరబిక్ సంగీత మూలాంశాలను కలిగి ఉంటుంది. జిబౌటీ చరిత్ర సంచార ప్రజల కవిత్వం, పాటల్లో నమోదు చేయబడింది. సంచార తెగల ప్రజలు వేలాది సంవత్సరాలకు ముందు చర్మాలను ఇచ్చి పురాతన ఈజిప్ట్, భారతదేశం, చైనా మసాలాదినుసులు, పరిమళద్రవ్యాలను కొనుగోలు చేసేవారు. అఫర్ సాహిత్యం కూడా అధికంగా సంగీతమయంగా ఉంటుంది. వివాహం, యుద్ధం, ప్రశంసలు, ప్రగల్భాలు వంటి భావాలను పాటలరూపంలో వ్యక్తపరుస్తుంటారు.
సాహిత్యం
జిబౌటిలో సుదీర్ఘ కవిత్వ సంప్రదాయం ఉంది. బాగా అభివృద్ధి చేయబడిన సోమాలీబాణి గబాయ్, జిఫ్టో, జీరారు, విగ్లో, బురన్బరు, బీర్కాడే, అఫరే, గ్యారూ మొదలైన సొమాలీ కవిత్వ రూపాలు ఉన్నాయి. గబే (ఇతిహాస పద్యం) చాలా క్లిష్టంగా తరచుగా 100 వరుసల పొడవైన కవిత్వరూపంలో ఉంటుంది. ఒక యువ కవి పద్యం కంపోజు చేయగలిగినప్పుడు కవిత్వ సాధనగా పరిగణించబడుతుంది. ఇది ఉన్నత కవిత్వంగా పరిగణించబడుతుంది. మెమోరిజరు బృందాలు, రీసిటర్ల బృందాలు (హఫీదాయాల్) సంప్రదాయబద్ధంగా అభివృద్ధి చెందిన కళారూపాన్ని ప్రచారం చేశారు. కవితలకు బారూరోడిక్ (స్మృతి సంగీతం), అమాన్ (ప్రశంసలు), జాకేల్ (శృంగారం), గుహదీన్ (దూషణ), డిగ్రోలో (గ్లోయింగ్), గుబాబాబో (మార్గదర్శకత్వం) వంటి పలు అంశాలు నేపథ్యంగా ఉంటాయి. ఒక ప్రముఖ కవి, వ్యక్తి మరణం జ్ఞాపకార్ధం బారూరోడికు స్వరపరచబడింది. అఫార్ జిన్నాలికి అనుసంధానితమై ఉంటుంది. ఇంది వీరత్వం, కవిత్వం, భక్తి కలగలిసిన జానపద కథల మౌఖిక సంప్రదాయం. వారు కూడా యుద్ధ సంబంధిత పాటలలో ప్రతిభను కలిగి ఉన్నారు.
అదనంగా, జిబౌటిలో సుదీర్ఘమైన ఇస్లాం సాహిత్యం సంప్రదాయం ఉంది. 16 వ శతాబ్దంలో అబిస్సినియా మీద అడాల్ సుల్తానేట్ సైన్యం ఆక్రమణకు సాహిత్యరూపం ఇస్తూ షియాబ్ అల్-దీను రచించిన ఫుటుహ్ అల్-హబాష్ అత్యంత ముఖ్యమైన చారిత్రక రచనలలో ఒకటిగా భావించబడుతుంది. సమీపకాలంలో అనేకమంది రాజకీయవేత్తలు, మేధావులు తమ జ్ఞాపకాలను వ్రాతబద్ధం చేసారు.
క్రీడలు
జిబౌటియన్లలో ఫుట్బాలు క్రీడ అత్యంత ప్రజాదరణ పొందింది. 1994 లో జిబౌటీ " ఎఫ్.ఐ.ఎఫ్.ఎ. " సభ్యదేశం అయినప్పటికీ 2000 లో ఆఫ్రికన్ కప్ ఆఫ్ నేషన్సు వరల్డు కప్పులలో క్వాలిఫైయింగు రౌండ్లలో మాత్రమే పాల్గొంది. నవంబరు 2007 నవంబరులో జిబౌటి జాతీయ ఫుట్బాల్ జట్టు 2010 ఎఫ్.ఐ.ఎఫ్.ఎ. ప్రపంచ కప్పు క్వాలిఫికేషన్ రౌండ్లలో సోమాలియా జాతీయ జట్టు మీద 1-0 తేడాతో విజయం సాధించి ఇది మొట్టమొదటి వరల్డ్ కప్-సంబంధిత విజయాన్ని మొదటిసారిగా నమోదు చేసింది. సమీపకాలం నుండి నూతనక్రీడలు అభివృద్ధి చేయబడుతున్నాయి. విలువిద్య వంటి క్రీడలు పరిచయం చేయబడుతున్నాయి. ప్రపంచ ఆర్చరీ ఫెడరేషను జిబౌటీ ఆర్చరీ ఫెడరేషన్ను అమలు చేయడానికి సహాయం చేసింది. తూర్పు ఆఫ్రికా, ఎర్ర సముద్ర ప్రాంతంలో విలువిద్య అభివృద్ధికి మద్దతుగా ఆర్టాలో అంతర్జాతీయ విలువిద్య శిక్షణ కేంద్రం స్థాపించబడింది.
ఆహార సంస్కృతి
జిబౌటియన్ వంటకాలు సోమాలి, అఫార్, యెమెన్, ఫ్రెంచి వంటల మిశ్రమంతో అదనంగా దక్షిణ ఆసియా (ముఖ్యంగా భారతీయ) ఆహారాలతో ప్రభావితమై ఉంటాయి. స్థానిక వంటకాలు సామాన్యంగా కుంకుమ పూవు నుండి దాల్చినచెక్క వంటి మధ్యప్రాచ్య సుగంధాలను ఉపయోగించి తయారు చేస్తారు. తందూరి శైలి ఓవెన్లలో వండ యెమెని చేప స్థానిక రుచికరమైన వంటకం ప్రజాదరణ కలిగి ఉంది. సంప్రదాయ వంటకాలలో ఫహ్-ఫాహ్ లేదా "సోప్ జిబౌటిన్నె" (కారంగా ఉండే ఉడికించిన గొడ్డు మాంసం సూప్) నుండి, యెటకెల్టు వెట్ (స్పైసి మిశ్రమ కూరగాయల వంటకం)వంటి అనేక వైవిద్యమైన మసాలా వంటకాలు లభిస్తాయి. క్సెలో ("హలో" అని ఉచ్ఛరిస్తారు) లేదా హల్వా వంటి ఆహారాలు ఈద్ ఉత్సవాలు లేదా వివాహ రిసెప్షన్ల వంటి పండుగ సందర్భాలలో తినడం ఒక ప్రసిద్ధ సాంప్రదాయంగా ఉంది. హల్వా చక్కెర, మొక్కజొన్న పిండి, ఏలకులు పొడి, జాజికాయ పొడి, నెయ్యి వేసి తయారు చేస్తారు.ఒ కొన్నిసార్లు రుచిని పెంచడానికి వేరుశనగలు జోడించబడతాయి. భోజనం తర్వాత గృహాలలో సాంద్రాణి వంటి సుగంధాలను ఉపయోగించి ధనికులు ధూపం వేస్తారు.
బయటి లింకులు
వర్గం:అరబ్ లీగ్ వర్గం:ఆఫ్రికన్ యూనియన్ వర్గం:ఆఫ్రికా వర్గం:అరబ్బు దేశాలు
బాల్కుమారి దేవాలయం, భక్తపూర్
భక్తపూర్ జిల్లాకు చెందిన బల్కుమారి ఆలయం (నేపాలీ: बालकुमारी मन्दिर) ఖాట్మండు లోయలోని నాలుగు కుమారి దేవాలయాలలో ఒకటి. ఈ ఆలయం 17వ శతాబ్దంలో నిర్మించబడింది. 2015 లో 17 వ శతాబ్దానికి చెందిన దిగు భైరవ్ అసలు విగ్రహం ఆలయం నుండి దొంగిలించబడింది.
నిర్మాణం
బాల్కుమారి ఆలయం చతురస్రాకారంలో మూడు అంతస్తులు కలిగి ఉంది. పైదాని పైభాగంలో నెమలి ఉన్న స్తంభం ముందు ఆలయాన్ని అలంకరించింది. ఆలయ కోనేరుల్లో నెమళ్లను కూడా వెల్డింగ్ చేస్తారు. భైరబ్ దేవాలయం కూడా ఆవరణలో ఉంది.
పురాణాలు
పురాణాల ప్రకారం థిమికి చెందిన ఒక వ్యాపారి లుభు యువరాణితో ప్రేమలో పడ్డాడు. యువరాణి గర్భవతి అయింది, ఆమెను తనతో తీసుకెళ్లమని వ్యాపారిని కోరింది. ఆమె తనతో పాటు బాల్కుమారి దేవతను తీసుకురావాలనే షరతుతో వ్యాపారి అంగీకరించాడు. యువరాణి దేవతను తనతో తీసుకువచ్చింది, తరువాత బాల్కుమారి ఆలయాన్ని లుభు నుండి థిమికి మార్చారు.
మూలాలు
వర్గం:నేపాల్ లోని దేవాలయాలు
బొట్టు
ముఖాన బొట్టు లేదా తిలకం పెట్టుకోవడం ఒక హిందూ సంప్రదాయం.
భాషా విశేషాలు
తెలుగు భాషలో బొట్టు పదానికి వివిధ ప్రయోగాలున్నాయి. బొట్టు అనగా బిందువు (A drop) లేదా శరీరం మీద పెట్టుకొనే చుక్క. నిలువుబొట్టు వైష్ణవానికి చిహ్నం అయితే అడ్డబొట్టు శైవానికి చిహ్మంగా భావిస్తారు. తాళిబొట్టు వివాహానికి గుర్తుగా స్త్రీలు మెడలో ధరించేది. బొట్టుకట్టు అనగా వివాహంలో తాళిబొట్టు కట్టడం లేదా వివాహం చేసుకోవడం. బొట్టుదారం అనగా మంగళసూత్రం.
భౌతికశాస్త్రం
భౌతికశాస్త్రంలో నీరు వంటి ద్రవ పదార్ధాలు పైనుండి పడేటప్పుడు బిందువులుగా పడతాయి; వాటిని కూడా బొట్టు లేదా బొట్లు (drop or drops) అంటారు. ఉదాహరణకు వర్షం పడేటప్పుడు నీటి బొట్లు ఆకాశం నుండి భూమి మీదకు పడతాయి.
తిలకథారణం
హిందూమతంలో మాత్రమే బొట్టుపెట్టుకొనే ఆచారముంది. ప్రపంచంలో ఏ ఇతర మతాలలోనూ ఈ ఆచారం లేదు. బ్రహ్మదేవుడు నుదుట వ్రాసినగీత తప్పింప ఎవరికీ శక్యం కాదు. కాని ఎవ్వరు ముఖాన బొట్టు పెట్టుకుందురో వారు బ్రహ్మరాసిన రాతను చెరిపి మంచిరాత వ్రాసుకుంటారనే నమ్మకం కొందరిలో ఉంది.
వెలుపలి లంకెలు
వర్గం:హిందూ సాంప్రదాయాలు
షాజహాన్ (హిందీ చిత్రం )
షాజహాన్ 1946లో భారతీయ హిందీ భాషా చిత్రం. ఈ చిత్రానికి అబ్దుల్ రషీద్ కర్దార్ దర్శకత్వం వహించారు, కమల్ అమ్రోహి రచించారు. ఇందులో కె .ఎల్ సైగల్ ,రాగిణి, కన్వర్, నస్రీన్ పైడి జైరాజ్ నటించారు. మజ్రూహ్ సుల్తాన్‌పురి, ఖుమర్ బరాబంకవి ఈ చిత్రంలో గీతరచయితగా అరంగేట్రం చేయడంతో నౌషాద్ సంగీతం సమకూర్చారు ఈ కథ షాజెహాన్ చక్రవర్తి హయాంలో జరిగిన ఒక ఎపిసోడ్ లోని కల్పిత కథనం. ఇది 1946లో అత్యధిక వసూళ్లు సాధించిన రెండవ భారతీయ చిత్రం.
ఇవి కూడ చూడండి
సఫ్దర్ జంగ్
బాహ్య లింకులు
వర్గం:భారతీయ రొమాంటిక్ డ్రామా సినిమాలు వర్గం:1946 సినిమాలు వర్గం:హిందీ-భాషా చలనచిత్రాలు వర్గం:నౌషాద్ సంగీతం అందించిన చిత్రాలు
చినుకులా రాలి.. నదులుగా సాగి....
thumb|నాలుగు స్తంభాలాట సినిమా పోస్టరు చినుకులా రాలి నదులుగా సాగి పాట నాలుగు స్తంభాలాట (1982) సినిమా లోనిది. ఈ సినిమాకు రాజన్ - నాగేందర్ గారు సంగీతాన్ని అందించగా,, ఈ పాట, వేటూరి సుందరరామ్మూర్తి గారి కలం నుండి జాలువారగా, ఎస్.పి.బాలసుబ్రహ్మణ్యం, పి.సుశీల గారు ఆలపించారు.
ఈ సినిమాలో నరేష్, పూర్ణిమా, ప్రదీప్ ప్రధాన పాత్రలు పోషించారు. ఈ సినిమాకు జంధ్యాల సుబ్రహ్మణ్య శాస్త్రి (జంధ్యాల) గారు దర్శకత్వం వహించారు.
పాట
పల్లవి:
వరదలై పోయి...కడలిగా పొంగు......
నీ ప్రేమ.....నా ప్రేమా..నీ పేరే... నా ప్రేమ
నదివి నీవు ..కడలి నేను....
మరిచి పోబోకుమా.....మమత నీవే సుమా!
చినుకులా రాలి...నదులుగా సాగి..........
చరణం:1
ఆకులు రాలే వేసవి గాలి నా ప్రేమ నిట్టూర్పులే..
కుంకుమ పూసి వేకువ నీవై తేవాలి ఓదార్పులే..
ప్రేమలు కోరే జన్మలలోనే నే వేచి ఉంటానులే
హిమములా రాలి ... సుమములై పూసి
నీ ప్రేమ.. నా ప్రేమ.. నీ పేరే నా ప్రేమ...
శిశిరమైనా.. శిథిలమైనా విడిచి పోబోకుమా... విరహమై పోకుమా!
చరణం:2
తొలకరి కోసం తొడిమను నేనై అల్లాడుతున్ననులే...
పులకరమూదే పువ్వుల కోసం వేసారుతున్నానులే..
నింగికి నేల అంటిసలాడే ఆ పొద్దు రావాలిలే..
పున్నమి నేడై రేపటి నీడై ఆ ముద్దు తీరాలిలే ...ఆ తీరాలు చేరాలిలే..
మౌనమై వెలసి... గానమై పిలిచి...
ఈ ప్రేమ.. నా ప్రేమ... తారాడే మన ప్రేమ...
భువనమైనా...గగనమైనా...ప్రేమ మయమే సుమా...ప్రేమ మనమే సుమా!
మరిచిపోబోకుమా.....మమత నీవే సుమా!
వివరణ:
ఎంత పెద్ద నది అయిన, ఒక నీటి బొట్టు తోనే మొదలవుతుంది. ఆ చినుకులే నదులుగా మారి, వరదలా ముంచి, కడలిలో కలిసిపొతుంది. అలాగే ప్రేమ కూడా మనసులో ఏ మూలో మొదలై హృదయంతా చేరి, చివరకి ప్రేమించిన వాళ్ళ మదికి చేరిపోతుంది. అప్పటి వరకు అనుకున్న నీ ప్రేమ, నా ప్రేమ కాస్త, మన ప్రేమగా మారిపోతుంది. ప్రేమ ప్రణయంగా మారి, పరిణయం అయ్యేలోపు, నిట్టూర్పు, ఒదార్పు, విరహం, అధరాల స్నేహం, ఇలా ఈ జీవితం ఎన్నో పేజీలను చదివేస్తుంది.
వర్గం:తెలుగు సినిమా పాటలు వర్గం:వేటూరి సుందరరామమూర్తి రచించిన పాటలు
ఉపాధ్యాయుల మురళీకృష్ణ
ఉపాధ్యాయుల మురళీకృష్ణ రసాయన శాస్త్ర పరిశోధకుడు.
జీవిత విశేషాలు
ఆయన 1933, డిసెంబరు 25 న కాకినాడలో సత్యనారాయణ, అన్నపూర్ణ దంపతులకు జన్మించారు. వీరు ఆంధ్ర విశ్వవిద్యాలయం నుండి బి.ఎస్.సి (ఆనర్స్) ను 1953 లో చేసారు. రసాయన శాస్త్ర పరిశోధనలు జరిపి ఎం.ఎస్.సి డిగ్రీని ఆ తరువాత పి.హెచ్.డిని పొందారు.
ఆంధ్రా విశ్వవిద్యాలయం లో డిమానిస్ట్రేటరుగా చేరి అధ్యాపకునిగా, రీడరుగా, ప్రొఫెసరుగా వివిధ ఉద్యోగ బాధ్యతలను నిర్వహించారు. ఆయన కృష్ణా జిల్లాకు చెందిన నూజివీడులో పి.జి.సెంటరుకు ప్రత్యేక అధికారిగా 1984 లో పనిచేసారు.
పరిశోధనా వ్యాసాలు
ఈయన దేశ, విదేశ విజ్ఞానశాస్త్ర పత్రికలలో అసంఖ్యాక వ్యాసాలు వ్రాసారు. ఉదాహరణకు ఇండియన్ జర్నల్ ఆఫ్ కెమిస్ట్రీ, జర్నల్ ఆఫ్ ఇనిస్టిట్యూషన్ ఆఫ్ కెమిస్ట్రీ, స్పెక్ట్రోస్కోపీ లెటర్స్ (అమెరికా), మైక్రో కెమికల్ జర్నల్ (అమెరికా), స్పెక్ట్రోకెమికా ఆక్ట్రా (బ్రిటన్), జర్నల్ అనలటికా కిమి (ప.జర్మనీ), కెమికా ఆక్టాటుర్సిరకా (టర్కీ), టలంబా (బ్రిటన్), ఎనలిస్ట్ (బ్రిటన్) అనాలుసిన్ (ఫ్రాన్స్), కరెంట్ సైన్స్ (ఇండియా) మొదలగు రసాయన శాస్త్ర రంగంలో కొత్త రిడాక్స్ కారకములు:పద్ధతులు-సూచికలు: బలహీన కర్బన సంక్లిష్టాలు, వాని విశ్లేషణాత్మక ఉపయోగాలు, రసాయన గతి; సంవిధానములు; సముద్ర రసాయన ఉత్పత్తుల పునః సంపాదనలు మొదలగు అంశాలమిదనే కాక మరికొన్ని నానా విధ విషయాలను సాధించారు.
ఇతర లింకులు
వర్గం:తెలుగువారిలో శాస్త్రవేత్తలు వర్గం:1933 జననాలు వర్గం:రసాయన శాస్త్రవేత్తలు వర్గం:తూర్పు గోదావరి జిల్లా శాస్త్రవేత్తలు
డేవిడ్ వుడార్డ్
డేవిడ్ వుడార్డ్ (జననం ఏప్రిల్ 6, 1964) అమెరికన్ రచయిత, సంగీతకారులు. 1990 దశకంలో వారు ప్రేక్వియం (prequiem) అన్న పదాన్ని కనుగొన్నారు. ఈ పదం ప్రీయంప్టివ్ (preemptive), రిక్వియం (requiem) అన్న పదాల కలయిక. ఇది ఒక్క మనిషి మరణానికి కొంచ సమయం మునుపు వారికోసమే సంయోజించిన సంగీతాన్ని వాయించే బౌద్ధ సంప్రదాయం పేరు.
లాస్ ఎంజలీస్ మెమోరియల్ సర్వీసెస్ లో వుడార్డ్ సంగీతకారునిగా పని చేస్తున్నప్పుడు చాలా కార్యక్రమాలను నడిపించారు. అందులో 2001లో ఫ్లైట్ ఫునికులర్ రైల్వే (ఇప్పుడు వాడుకలో లేదు) లియోన్ ప్రపోర్ట్మ రియు వారి గాయపడిన విధవ లోల గారి ప్రమాదం జరిగినప్పుడు వారి స్మరనార్థం నడిపించిన కార్యక్రమమూ ఒక్కటి. వారు అడవిజంతువుల రిక్వియం నడిపించారు. అందులో కాలిఫోర్నియా బ్రౌన్ పెలికేన్ బీచ్ లో గాయపడినప్పుడు నడిపించిన కార్యక్రమమూ ఉన్నది.
వుడార్డ్‌గారు డ్రీం మెషిన్ నకిలీలు చేయడంలో పేరు పొందినవారు. అది ఒక్క మనఃపరివర్తన చేయగలిగిన దీపం. దీనిని మనం ప్రపంచంలోని పలు మ్యూసియం‌లలో చూడవచ్చు. జర్మనీ, నేపాళలోని డేర్ ఫ్రెండ్ (Der Freund) అన్న పత్రికకి వారి సహకారం ప్రఖ్యాతిగాంచినది. ఈ పత్రికలో వారు ఇంటర్స్పీసీస్ కర్మ (interspecies karma), మొక్కల స్పృహ (plant consciousness), పరాగ్వ సెటిల్మెంట్ నేవ జర్మనియ అనే వ్యాసలకు ప్రఖ్యాతులు.
శిక్షణ
వుడార్డ్‌గారు ది న్యూ స్కూల్ ఫర్ సోషియల్ రీసెర్చ్ (The New School for Social Research), కాలిఫోర్నియా యూనివర్సిటీ (University of California) సాంటా బార్బరాలో శిక్షణ పొందారు.
నేవ జర్మనియ
2003లో వుడార్డ్ జునిపర్ హిల్స్ (లోస్ ఎంజలీస్ కౌంటీ) కౌన్సిల్ మాన్‌గా ఎన్నికైయ్యారు. అప్పుడు వారు నేవ జర్మనియ అన్న నగరంతో మంచి సంబంధాలు కొనసాగించడానికి కష్ట పడ్డారు. ఈ పనికి సస్యాహారి, స్త్రీవాది తత్త్వం పాటిస్తున్న యుటోపియాకి వెళ్లి అక్కడ మునిసిపల్ నాయకులను కలిసారు వుడార్డ్. మొదటి సారి సంబంధం ఎక్కువ ముందుకు వెళ్లకూడదని తెలిసిన వారు తరువాత కాలంలో తమ లేఖనికి మంచి ఎన్నిక అనుకున్నారు. వారికి వీటి పట్ల ఎక్కువ ఇష్టం ఉండేది-మూల మానవతావాది (proto-transumanist) తత్వాలని ప్రచారం చేసిన రిచర్డ్ వాగ్నర్మ రియు 1886 నుంచి 1889 వరకు తమ భర్త బర్నార్డ్ ఫోర్స్టార్తో  పాటు జీవించిన ఎలిసబెత్ ఫోర్స్టార్ నిఎత్శే.
2004 నుంచి 2006 వరకు వుడార్డ్‌గారు అప్పటి అమెరికా ఉపాధ్యక్షుడైన డిక్ చేనే గారి పరంగా నేవ జర్మనియలో చాలా కార్యక్రమాలను నడిపించారు. 2011లో వుడార్డ్‌ స్విస్ నవల రచయిత అయిన క్రిస్తియన్ క్రాచ్ గారి నేవ జర్మనియకు సంబంధించిన రెండు వాల్యూంల పుస్తకాలని హానోవర్ యూనివర్సిటీ పరిధిలో (ముద్రణం–వర్హాన్ వర్లాగ్) ప్రచురించడానికి ఆమోదించారు. పత్రాల ముఖేన ఫ్రాంక్ఫర్టర్ అల్జిమీన్ జితంగ్ (Frankfurter Allgemeine Zeitung) ”[వుడార్డ్, క్రాచ్] జీవితం, కళ మధ్యనున్న గీతను చేరిపుతారు” అని చెప్పారు. దార్ స్టీగల్‌గారు ఫైవ్ ఇయర్స్ (Five Years, vol. 1) వాల్యూం ఒక్కటిని క్రాచ్‌గారి ఇంపీరియం నవలను “ఆధ్యాత్మిక తయారి చేసే సాహిత్యం” అన్నారు.
ఆండ్రూ మేక్కాన్ గారి మాటల్లో వుడార్డ్‌గారు “స్థిరనివాసుల వారసుదారుల కష్టాల బాటకు దారి” అని పొగిడారు. వుడార్డ్‌గారు “సమాజంలోని ఉన్నత సంప్రదాయానికి వెళ్లి ఎలిసబెత్ ఫోర్స్టార్ నిఎత్శే గారి పూర్వజుల ఇంటి వద్ద బెరుత్ ఓపెరా హౌస్ నిర్మాణం చేయడానికి వెళ్ళారు.” అన్నారు. కొన్ని సంవత్సరాల నుంచి నేవ జర్మనియ ఒక మంచి నగరంగా పేరు పొంది మంచి హోటల్, పురాతన మ్యూజియంను పొందినది.
డ్రీం మెషిన్
1989 నుంచి 2007 వరకు వుడార్డ్ డ్రీం మెషిన్ నకిలీలను తయారు చేసారు. బ్రయాన్ జిసిన్, ఇయాన్ సోమర్విల్ గారు తయారుచేసిన స్త్రోబోస్కోపిక్ కాంట్రివాన్స్ ఒక రాగి లేక కాగితం చుట్టూ తిరిగే విద్యుత్ దీపం సహాయంతో చేసిన ఒక్క మెషిన్. దీనిని మూసిన కనులతో చూస్తే మానసిక భావోద్వేగాలుతో కలలు లేక మాదక వస్తువులతో వొచ్చే అనుభవం వస్తుంది. వుడార్డ్‌గారు ఒక్క డ్రీం మెషిన్‌ని విలియం ఎస్ బరో గారి 1996 ఎల్.ఎ.సి.ఎం.ఎ విసువల్ రెట్రోస్పెక్టివే పోర్ట్స్ అఫ్ ఎంట్రీ కి బహుమతిగా ఇచ్చారు. తరువాత వారు రచయితల స్నేహం‌తో బోహేమియన్ మోడల్ (కాయితం) డ్రీం మెషిన్‌ని వారి 83వ, చివరి పుట్టినరోజుకి బహుమతిగా ఇచ్చారు. సోతబిగారు మొదటి డ్రీం మెషిన్‌ని ఒక్క ప్రైవేటు కలెక్టర్‌కు 2002లో వేలంపాటలో ఇచ్చారు, మిగిలిన మెషిన్‌ని బరోగారు వారి స్పెన్సర్స్ మ్యూజియం అఫ్ ఆర్ట్ నుంచి బారోస్ ఎస్టేట్ తీసుకున్న అప్పులో ఉన్నది.
బయటి లింకులు
వర్గం:1964 జననాలు వర్గం:జీవిస్తున్న ప్రజలు
మిషన్ భగీరథ
చరిత్ర
పురాణాల ప్రకారం, స్వర్గం నుండి గంగా నదిని భూమికి తీసుకువచ్చిన రాజు భగీరథుడి పేరుమీద ఈ ప్రాజెక్ట్ పేరు పెట్టబడింది.
కలుషితమైన భూగర్భ జలాలపై ఆధారపడిన నివాసితుల కోసం ఈ ప్రాజెక్ట్ నడపబడుతోంది. కరువు పీడిత నల్గొండ జిల్లాలో 973 గ్రామాలు ఫ్లోరోసిస్‌కు దారితీసే అధిక ఫ్లోరైడ్ కంటెంట్‌ను ఎదుర్కొన్నాయి.
1996-97లో సిద్దిపేట అసెంబ్లీ నియోజకవర్గానికి ఎమ్మెల్యేగా ఉన్న సమయంలో కేసీఆర్ రూ.100 కోట్లతో మానేరు మంచినీళ్ల పథకం అనే ప్రాజెక్టును రూపొందించారు. లోయర్ మానేర్ డ్యామ్ నుంచి నీటిని సేకరించి సిద్దిపేట నియోజకవర్గవ్యాప్తంగా 180 గ్రామాల్లోని ఇంటింటికీ సరఫరా చేశారు. 2018 నాటికి నీటి ప్రాజెక్టును పూర్తి చేయకుంటే 2019లో ఓట్లు అడగనని కేసీఆర్ 2016లో శపథం చేశాడు. 2018 అసెంబ్లీ ఎన్నికలనాటికి ఈ ప్రాజెక్టు విజయవంతంగా పూర్తయింది. రాష్ట్రంలోని ప్రతి ఇంటికీ పైపుల ద్వారా నీటిని అందిస్తున్న భారతదేశంలోని ఏకైక రాష్ట్రం తెలంగాణ అని రాజ్యసభలో కేంద్ర జలశక్తి మంత్రి గజేంద్ర సింగ్ షెకావత్ నుండి ప్రశంసలు కూడా అందుకుంది.
ప్రారంభం
మిషన్ భగీరథ పైలాన్‌ను ప్రధాని నరేంద్ర మోడీ 2016, ఆగస్టు 7 ఆదివారం రోజున మధ్యాహ్నం 3 గంటలకు గజ్వేల్ శాసనసభ నియోజకవర్గం లోని కోమటిబండలో ఆవిష్కరించారు. దీంతో దేశంలోనే ఇంటింటికీ నల్లా సౌకర్యం పొందిన తొలి నియోజకవర్గంగా గజ్వేల్ చరిత్ర సృష్టించింది.
ఈ పథకం ద్వారా సుమారు రూ .42,000 కోట్ల రూపాయలతో కృష్ణ, గోదావరి నదులతోపాటు ఇతర జలాశయాలను కలిపి, 1.30 లక్షల కిలోమీటర్లు పైపులైన్ల మార్గం రాష్ట్రంలోని 24,000 గ్రామాలు, 65 పట్టణాల్లోని ప్రతి ఇంటికీ తాగునీరు అందించబోతున్నారు.
సాంకేతిక సాధ్యత అధ్యయనం
కేంద్ర ప్రభుత్వ యాజమాన్యంలోని వాటర్ అండ్ పవర్ కన్సల్టెన్సీ సర్వీసెస్ ఈ ప్రాజెక్టు పనుల డిపీఆర్, పర్యవేక్షణ, పర్యవేక్షణ మరియు నాణ్యత నియంత్రణను పరిశీలించింది.
నీటిపారుదల అధికారులు సాంకేతిక సాధ్యాసాధ్యాలు, డిజైన్‌ను రూపొందించారు. ఈ ప్రాజెక్ట్ కోసం పైప్ నెట్‌వర్క్ మోడలింగ్‌లో 20 సంవత్సరాల అనుభవం ఉన్న ఇండియన్ ఇన్‌స్టిట్యూట్ ఆఫ్ సైన్స్, ఇండియన్ వాటర్ వర్క్స్ అసోసియేషన్, పైప్డ్ నెట్‌వర్క్‌లో అగ్రగామి నిపుణుడు, కెంటకీ విశ్వవిద్యాలయంలో సివిల్ ఇంజినీరింగ్‌కు చెందిన డాక్టర్ శ్రీనివాస లింగిరెడ్డిని సంప్రదించారు. లీ అసోసియేట్స్ (లాసా) టెండర్ ప్రక్రియను సిద్ధం చేసింది.
ప్రాజెక్టు
ఈ ప్రాజెక్ట్ 26 విభాగాలుగా విభజించబడింది, ఇందులో 25,000 ఆవాసాలు ఉన్నాయి. దీని అంచనా వ్యయం ₹42,853 కోట్లు కాగా, ప్రస్తుత భారత ప్రభుత్వం పైసా నిధులు ఇవ్వలేదు. రాష్ట్రంలోని 25,000 గ్రామాలు, 65 పట్టణాల్లోని ప్రతి ఇంటికి శుద్ధిచేసిన తాగునీటిని అందించడంకోసం నీటిని సేకరించడం, నిల్వ చేయడం, సరఫరా చేయడం కోసం కృష్ణా, గోదావరి నదులు, ఇప్పటికే ఉన్న రిజర్వాయర్‌లను అనుసంధానం చేశారు. గ్రామీణ ప్రాంతాల్లో ఒక్కొక్కరికి 100 లీటర్లు, పట్టణ ప్రాంతాల్లో 150 లీటర్లు తాగునీరు అందించాలనేది ఈ ప్రాజెక్టు లక్ష్యం. పారిశ్రామిక అవసరాల కోసం సుమారు 4 టీఎంసీలు ప్రణాళిక రూపొందించారు. ఈ ప్రాజెక్టుకు రైల్వే, రక్షణ, జాతీయ రహదారులు, అటవీ, నీటిపారుదల, పంచాయితీ రాజ్, రోడ్లు, భవనాల వంటి వివిధ శాఖల నుంచి 13,000 అనుమతులు అవసరమయ్యాయి.
ప్రభుత్వం మిషన్ భగీరథ అమలు కోసం ప్రభుత్వం తెలంగాణ డ్రింకింగ్ వాటర్ సప్లయ్ కార్పోరేషన్ ని ఏర్పాటుచేసింది. 59 ఓవర్ హెడ్, గ్రౌండ్ లెవల్ ట్యాంకులు అందుబాటులో ఉన్నాయి. 40 టీఎంసీల నీటిని ట్యాంకులు, రిజర్వాయర్ల నుంచి 100 ఎకరాల నుంచి 10,000 ఎకరాల వరకు పొందుతున్నారు.
పైపింగ్ వ్యవస్థ 1.697 లక్షల కిలోమీటర్లు నడుస్తుంది. 182 మెగావాట్ల విద్యుత్ అవసరమవుతుంది.
మిషన్‌ భగీరథ ప్రాజెక్టు
మల్లన్న సాగర్‌ జలాశయం నుండి గోదావరి నీటిని తరలించేందుకు మిషన్‌ భగీరథ లో భాగంగా ఈ గ్రామంలో 1,212 కోట్ల రూపాయలతో రిజర్వాయర్‌ నిర్మించబడింది. సిద్దిపేట, జనగామ, యాదాద్రి భువనగిరి, మేడ్చల్‌ మల్కాజిగిరి, మెదక్‌ (కొంతభాగం), సూర్యాపేట (కొంతభాగం) జిల్లాలలోని 1,921 గ్రామాలలో 2048 నాటి జనాభాకు సరిపడేలా రూపకల్పన చేసిన ఈ ప్రాజెక్టులో 2023, ఏప్రిల్ 10న తెలంగాణ రాష్ట్ర మంత్రులు టి. హరీశ్‌రావు, ఎర్రబెల్లి దయాకర్‌రావు ట్రయల్‌ రన్‌ ప్రారంభించారు.
విమర్శలు
మిషన్ భగీరథ పనులు నాణ్యంగా సాగట్లేదని, సరైన సమయానికి పూర్తి కాలేదని పలు విమర్శలు ఎదురయ్యాయి. ప్రత్యేకించి మిషన్ భగీరథ విషయమై టీఆర్‌ఎస్ చేసిన వాగ్దానాలు నెరవేరలేదన్నది 2018 ఎన్నికల్లో ప్రతిపక్షాలకు ఒక ముఖ్యమైన ప్రచారాస్త్రం అయింది.
మూలాలు
వర్గం:తెలంగాణ ప్రభుత్వ పథకాలు వర్గం:నీరు
బెర్ముడా
బెర్ముడా (ఆంగ్లం : Bermuda), అధికారిక నామం బెర్ముడా ద్వీపాలు లేదా సోమర్స్ ద్వీపాలు. ఈ దేశం ఉత్తర అట్లాంటిక్ మహాసముద్రం లో గలదు. అ.సం.రా. తూర్పు దిశన గలదు.
బయటి లింకులు
వర్గం:ద్వీప దేశాలు వర్గం:ఉత్తర అట్లాంటిక్ దేశాలు
అన‌గ‌న‌గా ఓ అతిథి
అన‌గ‌న‌గా ఓ అతిథి 2020లో విడుదలైన సస్పెన్స్‌, క్రైమ్‌ థ్రిల్లర్‌ సినిమా. 2018లో కన్నడలో విడుదలైన ‘ఆ కరాళ రాత్రి' చిత్రాన్ని తెలుగు రీమేక్ చేశారు. ఈ సినిమాలో పాయల్ రాజ్‌పుత్, చైతన్య కృష్ణ ప్రధాన పాత్రల్లో నటించగా దయాళ్‌ పద్మనాభన్‌ దర్శకత్వం వహించాడు. ఈ సినిమా ట్రైలర్ ను 2020, నవంబరు 17న వెంకటేష్ విడుదల చేశాడు. ఈ సినిమా ఆహా ఓటీటీలో 2020 నవంబరు 20న విడుదలైంది.
కథ
ఓ ఊరి చివరన తల్లి, తండ్రి, వాళ్ల కూతురుతో కలిసి ఉంటారు. అప్పులు చేసి ఉన్న పొలం కూడా తాకట్టు పెట్టి దరిద్రంగా బతుకుతున్న ఆ ఫ్యామిలీ లోకి అనుకోని ఓ అతిథి వస్తాడు. అతను ఉన్నంతలో బాగా సంపాదించి తన జీవితాన్ని తిరుగుతూ కొత్త కొత్త ప్రాంతాలు చుట్టేస్తూ బతికేయాలనుకునే వ్యక్తి. అలా ఇంటికి వచ్చిన శ్రీనివాస్ కి కావాల్సిందల్లా వండి పెడుతూ అతనికి అతిథి మర్యాదలు చేస్తుంటారు. అయితే అతని దగ్గర పెట్టెనిండా డబ్బు, నగలు చుసిన హీరోయిన్ కి కొత్త ఆశలు పుట్టుకొస్తాయి. ఎలాగైనా సరే ఆ డబ్బు నగలు తన సొంతం చేసుకునేందుకు అతన్ని హతమార్చాలని కుట్ర పన్నుతోంది. మరి అనుకున్నట్లే అతడిని వాళ్ళు హత్య చేసారా,, లేదా ? అనేది మిగతా సినిమా కథ.
మూలాలు
వర్గం:2020 తెలుగు సినిమాలు వర్గం:తెలుగు థ్రిల్లర్ సినిమాలు
డంబో
1941లో వాల్ట్ డిస్నీప్రొడక్షన్సు చేత డంబో చిత్రం నిర్మించబడింది. ఇది ఒక యానిమేషన్ చిత్రం.
ప్రధాన పాత్ర జంబో జూనియర్, "డంబో" అని పిలవబడే సగం మానవాకృతి గల ఏనుగు. అది పెద్ద చెవులకు గాను ఎగతాళి చేయబడుతోంది, కాని వాస్తవానికి ఆమె తన చెవిని రెక్కలుగా ఉపయోగించుకునే సామర్థ్యాన్ని కలిగి ఉంటుంది. ఎలుక, ఏనుగు మధ్య ఉన్న వాస్తవంగా ఉన్న విరోధానికి సంబంధించినది  ఈ చిత్రం.
బయటి లింకులు
వర్గం:యానిమేషన్ చిత్రాలు వర్గం:డిస్నీ చిత్రాలు వర్గం:ఆంగ్ల భాషా చలనచిత్రాలు
అతడు (సినిమా)
అతడు త్రివిక్రమ్ శ్రీనివాస్ దర్శకత్వంలో 2005లో విడుదల అయిన ఒక తెలుగు సినిమా. ఇందులో హీరోగా మహేష్ బాబు నటించాడు. త్రిష కథానాయికగా నటించింది. డి. కిషోర్, ఎం. రామ్మోహన్ ఈ చిత్రాన్ని నిర్మించగా జయభేరి ఆర్ట్స్ పతాకంపై మురళీ మోహన్ సమర్పకుడిగా వ్యవహరించాడు. మణిశర్మ సంగీత దర్శకత్వం వహించాడు.
ఈ సినిమా 3 నంది పురస్కారాలు,, ఉత్తమ దర్శకుడి విభాగంలో దక్షిణాది ఫిల్మ్ ఫేర్ పురస్కారం గెలుచుకుంది. ఇది తమిళంలో నందు అనే పేరుతో, మలయాళంలో టార్గెట్ అనే పేరుతో అనువాదం అయింది. హిందీలో ఏక్ అనే పేరుతోనూ, బెంగాలీలో వాంటెడ్ పేరుతో పునర్మించారు. పోలండ్ లో Poszukiwany అనువాదం అయ్యి పోలండ్ లో విడుదలైన మొదటి తెలుగు సినిమాగా గుర్తింపు పొందింది. 2005లో ఈ సినిమాకు ఉత్తమ నటుడు, ఉత్తమ మాట రచయిత, ఉత్తమ స్పెషల్ ఎఫెక్ట్స్ విభాగంలో నంది అవార్డు వచ్చింది.
కథ
నందు (ఘట్టమనేని మహేశ్ బాబు), మల్లి (సోనూ సూద్) ప్రొఫెషనల్ కిల్లర్స్. కలిసి పనిచేస్తు ఆ పనితో వాళ్ళు సంపాదించిన డబ్బుని పంచుకుంటారు. స్వతహాగా మంచివాడే ఐనా డబ్బిస్తే ఎవరినైనా చంపగలిగే మనస్తత్వం నందుకి ఉంది. ప్రతిపక్ష నాయకుడు శివా రెడ్డి (షయాజీ షిండే) ఈ ఎన్నికల్లో గెలవడానికి తన అనుచరుడు, స్నేహితుడైన బాజి రెడ్డి (కోట శ్రీనివాసరావు), మరో స్నేహితుడు ఫరూక్ (పోసాని కృష్ణమురళి)తో కలిసి ఓ పథకం వేస్తాడు. ఆ పథకం ప్రకారం త్వరలో జరిగే జనతా పార్టీ సమావేశంలో తన పై దాడి జరగాలి, కాని తను చావకూడదు. ప్రజల సానుభూతి ద్వారా నెగ్గాలనుకుంటాడు. ఇందుకు నందును కోటిన్నర రూపాయలు చెల్లించి ఎంచుకుంటారు. అన్ని అనుకున్నట్టే జరుగుతున్న వేళలో కాల్చక ముందే ఎవరో శివా రెడ్డిని ఒకడు హతమారుస్తాడు. పోలీసులు ఆ బిల్డింగుని చుట్టుముడతారు.లో పారిపోతుంటే మల్లి ఉన్న కారుని వేరే పెద్ద కారు గుద్దటంతో భారీ పేలుడు చోటు చేసుకుని కారు పేలిపోతుంది. మల్లి చనిపోయాడని తెలిసిలో ఆ బిల్డింగ్ మీదకెక్కి ఒక పెద్ద తాడు ద్వారా అటుపక్క వెళ్తున్న ట్రైను మీదకి దూకేస్తాడు.
ట్రైనులోకెళ్ళిన నందుకి పార్థసారథి ఊరాఫ్ పార్థు (రాజీవ్ కనకాల) అనే వ్యక్తి పరిచయమౌతాడు. పార్థు చిన్నప్పుడు తన తాత సూర్యనారాయణ మూర్తి (నాజర్) తిట్టాడన్న కోపంతో ఇల్లు వదిలి పారిపోయి గుజరాత్ రాష్ట్రంలో ఒక కాంట్రాక్టరు వద్ద పనిచేస్తుంటాడు. తిరిగి తన వాళ్ళ దగ్గరికి వెళ్ళాలని తన సొంత ఊరైన బాశర్లపూడికి బయలుదేరతాడు.వాళ్ళిదరూ ప్రయాణిస్తున్న నర్సాపూర్ ఎక్స్ప్రెస్స్ గుడివాడ స్టేషన్లో 20 నిమిషాలపాటు ఆగుతుంది. అక్కడ పోలీస్ కాల్పుల్లోలో బదులు పార్థు చనిపోతాడు.లో సరైన సమయానికి పారిపోయి బాశర్లపూడిలో ఉన్న సూర్యనారాయణ మూర్తి ఇంటికి వెళ్తాడు. అక్కడి పరిస్థితుల ప్రభావం వల్ల తనే పార్థునని అబద్ధమాడుతాడు నందు. అందరూ నమ్మిన తర్వాత పార్థు మరదలు పూరి (త్రిష) లో ఊరాఫ్ పార్థుతో ప్రేమలో పడుతుంది. ఆ కుటుంబంతో కలిసి బ్రతుకుతూ పార్థు తన గతాన్ని మర్చిపోవాలని ప్రయత్నిస్తుంటాడు. శివా రెడ్డి హత్య కేసును సీబీఐ అధికారి ఆంజనేయ ప్రసాద్ (ప్రకాశ్ రాజ్)కు అప్పగిస్తారు. పార్థు రైల్వే రిజర్వేషన్ టికెట్ ఫారం ద్వారా ఆంజనేయ ప్రసాద్ బాశర్లపూడి ఇంటికి వెళ్తాడు. అక్కడ పార్థుగా ఉన్న నందుపై అనుమానంతో అతని వేలిముద్రలు సంపాదించాలనుకుంటాడు. కానీలో తెలివిగా తప్పించుకోవడమే కాక విచారణలో తనకేం తెలియదని ఆంజనేయ ప్రసాద్, తన బృందాన్ని నమ్మిస్తాడు.
తన బృందంతో కలిసి సాక్ష్యాధారాల కోసం వెతుకుతుండగా సాక్ష్యాలన్నీ మల్లిని నేరస్తుడిగా చూపిస్తుంటాయి. కాని మల్లి చనిపోయాడు కనుక జైలులో ఉన్న మల్లి స్నేహితుడైన సాధు (రాహుల్ దేవ్)ని కలుస్తారు. సాధు ద్వారా మల్లి కేవలం ప్లాన్ అమలు చేస్తాడని చంపేవాడులో అని చెప్తాడు.లో ఫొటో పోలీసుల దగ్గర లేదు. ఈ కేసులో దర్యాప్తు జరుగుతుండగా పార్థుగా ఉన్నలో మూర్తి గారి పొలానికి నాయుడు (తనికెళ్ళ భరణి) కంచె వేయిస్తే తీయించేయడం, పార్థు వల్ల నష్టపోయిన పూజారి గారి కుటుంబానికి ధనసహాయం చేయడం, జాతరలో పూరీని నాయుడు మనిషైన బుజ్జి (బ్రహ్మాజీ) నుంచి కాపాడటం, మూర్తి గారి మనవరాలి పెళ్ళికి 10 లక్షల రూపాయల చెక్ ఇవ్వడం లాంటివి చేస్తు మూర్తి గారికి దగ్గరౌతాడు. పూరి ప్రేమను కూడా స్వీకరించి తన ప్రేమకి తలొంచుతాడు. పార్థు చేసిన ఈ పనులు కేవలం పార్థు చిన్ననాటి స్నేహితుడైన రమణ (సునీల్)కి మాత్రమే తెలుసు. thumb|left|300px|నాయుడు లాయరుని పొలం నుంచి కంచె తీయించేందుకులో తుపాకితో బెదిరిస్తున్న సన్నివేశం thumb|left|300px|పూజారి గారి కుటుంబం గురించి రమణ నందుతో మాట్లాడుతున్న సన్నివేశం
మూర్తి గారి మనవరాలి పెళ్ళికి మూర్తి గారు బ్యాంకుకు వెళ్ళి డబ్బులు తెచ్చుకుంటారు. సాధు ద్వారాలో తన సంపాదనని బ్యాంకులో దాస్తాడని తెలుసుకున్న ఆంజనేయ ప్రసాద్ ఆడిట్ శాఖ పేరిట బాశర్లపూడి మంజీరా బ్యాంకులో తనిఖీలు చేస్తుంటారు. అక్కడ క్లియర్ ఐన చెక్కుల్లో మూర్తి గారు ప్రెసెంట్ చేసిన చెక్ మీద నందగోపాల్ అని సంతకం చేసి ఉంటుంది. ఆంజనేయ ప్రసాద్ సందేహాలు నిజమైయ్యాయని నిర్థారించుకున్నాక పెళ్ళి ఐన వెంటనే మూర్తి గారి ఇంటికి వెళ్ళి నందుని పట్టుకోవాలని ప్రయత్నిస్తాడు. కానీ అప్పటికేలో పారిపోయాడని తెలుసుకుంటాడు. దర్యాప్తు బృందం వెళ్ళిపోయాక ఆ రాత్రి రమణ,లో ఇంటికి వచ్చి జరిగిందంతా అందరికీ చెప్తారు. ఇంట్లో వాళ్ళెవరూ స్పందించక పోయినా మూర్తి గారు మాత్రం ఒక పెద్ద తుపాకీనిచ్చి పంపిస్తారు. అందులో పిల్లలు ఆడుకునే గోళీ ఒకటి ఇరుక్కుని ఉంది. ఈ విషయం మూర్తి, నందులకు తెలియదు.
హైదరాబాద్ వెళ్ళాక బాజి రెడ్డికి ఫోన్ చేసి ఇంతకు ముందు మన సంభాషణలను రికార్డ్ చేసానని శివా రెడ్డిని చంపింది ఎవరో చెప్పకపోతే సి.బి.ఐ. వాళ్ళకు ఆ సాక్ష్యాన్ని అందచేస్తానంటాడు. అప్పుడు బాజి రెడ్డి మల్లికి రెండు కోట్లిచ్చి పదవి కోసం శివా రెడ్డిని చంపించానని చెప్తాడు. ఈ సంభాషణనిలో నిజంగానే రికార్డ్ చేస్తాడు. నందుని చంపడానికి ఆంజనేయ ప్రసాద్ బృందంలో ఒకరైన రవిని బాజి రెడ్డి డబ్బులిచ్చి కొన్నాడని ఆంజనేయ ప్రసాద్ తెలుసుకుంటాడు. ఓ పాత చర్చిలో తనని చంపడానికి వచ్చిన పోలీస్ అధికారులనిచంపేసినలో గోడ చాటున దాక్కుని ఉన్న మల్లితో పోరాడుతుండగా మల్లి మూర్తి గారిచ్చిన గన్నుని లాక్కుంటాడు. గోళీ అడ్డుపడటంతో బుల్లెట్ వెనక్కి వెళ్ళి మల్లి తలకి తగలడంతో మల్లి చనిపోతాడు.లో రికార్డ్ చేసిన ఆ క్యాసెట్టుని ఆంజనేయ ప్రసాద్ తీసుకుని బాజి రెడ్డి ఆఫీసుకి వెళ్తాడు. ఎలెక్షన్లలో భారీ మెజారిటితో గెలిచిన ఆ పార్టీ బాజి రెడ్డిని ముఖ్యమంత్రి అభ్యర్థిగా పరిసీలిస్తుంటారు. అప్పుడే ఆంజనేయ ప్రసాద్ ఈ క్యాసెట్ లీకైతే ఆవేశపరుడైన శివా రెడ్డి కొడుకు నీ ప్రాణం తీస్తాడన్న వాస్తవాన్ని చెప్పి ఆంజనేయ ప్రసాద్ అక్కడినుంచి వెళ్ళిపోతాడు. దానితో బాజి రెడ్డి అక్కడికక్కడే ఆత్మహత్య చేసుకుంటాడు. నందుని వదిలేసాక ఆంజనేయ ప్రసాద్ ఆ గన్నుని తీస్కుని వెళ్ళిపోగా పార్థు అస్థికలు కలిపిలో బాశర్లపూడికి తిరిగి వెళ్ళిపోతాడు.
అభివృద్ధి
పద్మాలయా స్టూడియోస్ లో త్రివిక్రం శ్రీనివాస్ అతడు సినిమా కథను మహేష్ బాబుకి వివరించారు. విన్నాక ఆ కథ నచ్చి మహేష్ తన తండ్రి, పద్మాలయా స్టూడియోస్ అధినేత, నటుడు కృష్ణకు కూడా వివరించారు. ఆయనకు కూడా సినిమా నచ్చడంతో పద్మాలయా పతాకంపైనే సినిమా తీద్దామని వారు భావించారు. అప్పటికి త్రివిక్రం నువ్వే నువ్వే సినిమాకు దర్శకత్వం వహిస్తూండగా, మహేష్ బాబు టక్కరి దొంగ సినిమా చేస్తున్నారు. అయితే త్రివిక్రం శ్రీనివాస్ దర్శకుడు కాక ముందే ఆయన ప్రతిభ గుర్తించిన నటుడు, వ్యాపారవేత్త, నిర్మాత మాగంటి మురళీమోహన్ తన జయభేరి ఆర్ట్ ప్రొడక్షన్స్ పతాకంపై ఓ సినిమా చేయాలని అడ్వాన్స్ కూడా ఇచ్చారు. కాకుంటే అంతకుముందే స్రవంతి రవికిషోర్ కు ఒప్పుకోవడంతో త్రివిక్రం రెండవ సినిమా జయభేరి పతాకంపై చేస్తానని మాటయిచ్చారు. అదే విషయాన్ని మహేష్ బాబుకు చెప్పి, ఈ సినిమా జయభేరి సంస్థలో తీద్దామనడంతో అలాగే ఆలోచించి చూద్దామని చెప్పారు. ఆ తర్వాత త్రివిక్రమ్ దర్శకునిగా తొలి సినిమా నువ్వే నువ్వే పూర్తిచేశారు. రచయితగా విజయ భాస్కర్, చిరంజీవి కాంబినేషన్లో జై చిరంజీవకు కథ-చిత్రానువాదం-మాటలు రాసి ఇచ్చారు. మహేష్ కథానాయకునిగా టక్కరి దొంగ, బాబి, ఒక్కడు, నిజం సినిమాలు పూర్తిచేశారు. నాని, అర్జున్ సినిమాలు షూటింగ్ సాగుతూండగా మహేష్, త్రివిక్రమ్ ని ఈ సినిమా విషయమై తిరిగి సంప్రదించారు. దాంతో సినిమాను మహేష్ ఒకే చేసిన 3 సంవత్సరాలకు ప్రారంభించారు. జయభేరి ప్రొడక్షన్స్ ఆఫీసులో సినిమా ప్రీ-ప్రొడక్షన్ కార్యకలాపాలు పూర్తిచేశారు.
బయటి లింకులు
వర్గం:2005 తెలుగు సినిమాలు వర్గం:ఘట్టమనేని మహేశ్ ‌బాబు సినిమాలు వర్గం:తెలుగు కుటుంబకథా చిత్రాలు వర్గం:తెలుగు ప్రేమకథ చిత్రాలు వర్గం:త్రివిక్రమ్ శ్రీనివాస్ సినిమాలు వర్గం:మణిశర్మ సంగీతం అందించిన సినిమాలు వర్గం:త్రిష నటించిన చిత్రాలు వర్గం:కోట శ్రీనివాసరావు నటించిన సినిమాలు వర్గం:సాయాజీ షిండే నటించిన చిత్రాలు వర్గం:నాజర్ నటించిన చిత్రాలు వర్గం:ప్రకాష్ రాజ్ నటించిన చిత్రాలు వర్గం:బ్రహ్మానందం నటించిన సినిమాలు వర్గం:ధర్మవరపు సుబ్రహ్మణ్యం నటించిన చిత్రాలు వర్గం:సునీల్ నటించిన చిత్రాలు వర్గం:ఎం.ఎస్.నారాయణ నటించిన సినిమాలు వర్గం:రాజీవ్ కనకాల నటించిన చిత్రాలు వర్గం:గిరిబాబు నటించిన చిత్రాలు వర్గం:తనికెళ్ళ భరణి చిత్రాలు వర్గం:శోభన్ బాబు నటించిన సినిమాలు
అంతర్జాతీయ వ్యభిచార వ్యతిరేక దినోత్సవం
అంతర్జాతీయ వ్యభిచార వ్యతిరేక దినోత్సవం ప్రతి సంవత్సరం అక్టోబరు 5వ తేదీన ప్రపంచవ్యాప్తంగా నిర్వహించబడుతుంది. వ్యభిచారం యొక్క ప్రభావం గురించి ప్రజల్లో అవగాహన కలిగించడానికి ఈ దినోత్సవం ఏర్పాటుచేబడింది.
చరిత్ర
దీనిని తొలిసారిగా 2002లో ప్రారంభించారు. ప్రారంభ సంవత్సరంలో కాలిఫోర్నియాలోని శాన్ ఫ్రాన్సిస్కో, యునైటెడ్ స్టేట్స్, మెల్బోర్న్, విక్టోరియా, ఆస్ట్రేలియా దేశాలలో జరిగింది.
డాంగ్లిన్ దేవాలయం (జియాంగ్సీ)
డాంగ్లిన్ దేవాలయం చైనా దేశంలోని జియాంగ్సీకి చెందిన జియుజియాంకు 20 కి.మీ దూరంలో ఉన్న భౌద్ద క్షేత్రం. దీనిని సా.శ. 386లో నిర్మించారు.
విశేషాలు
తూర్పు చైనాలో జియాంక్సి ప్రావెన్సీలో క్సింగీ కౌంటీలో జియూ జియాంగ్ నగరంలో డాంగ్లిన్ దేవాలయం (బుద్ధవిహార) ఉంది. ఈ దేవాలయం సమీపంలో ప్రపంచంలో ఎత్తయిన బుద్ధుని కంచు విగ్రహం ఉంది. ఆరుబయట స్థలంలో 48 మీటర్ల ఎత్తు కలిగిన ఈ బుద్ధ కంచు విగ్రహాన్ని "అమితాభ బుద్ధ" అని పిలుస్తారు. ఈ విగ్రహానికి 48 కిలోల బరువు గల బంగారు దుస్తులు ధరింపచేశారు. ప్రపంచంలో వున్న కంచు విగ్రహాల్లోకెల్లా అత్యంత ఎత్తయిన ఈ విగ్రహం ఒక విశేషమైతే, ఇక్కడి డాంగ్లిన్ పర్వత బౌద్ధ దేవాలయ చరిత్ర ఎంతో ప్రాచీనమైనదే కాక, విశిష్టమైనది కూడా.
డాంగ్లిన్ దేవాలయం అంటే హిందూ ఆధ్యాత్మిక అర్థంలోని నిర్వచనం ఇక్కడ సరిపోలదు బౌద్ధ సంప్రదాయాల ప్రకారం బౌద్ధభిక్షువులు, బౌద్ధ బోధనల అధ్యయనం, విపశ్యనా ధ్యానం. వివిధ దేశాల్లోగల బౌద్ధ విహారాలు-అధ్యయన కేంద్రాలతో సంబంధాలు బౌద్ధ ఆహార విహరాదుల ఇత్యాది కార్యక్రమాలు జరిగే కేంద్రంగా (monastery) అర్థం చేసుకోవాల్సి ఉంది.
జియాంగ్ జింగ్ నగరానికి 20 కిలోమీటర్ల దూరంలో వున్న డాంగ్లిన్ దేవాలయం క్రీస్తుశకం 386లో నిర్మితమైంది. ఈ విహారకు ప్రకృతి ఉత్పాతాలు, అనేక ఆటుపోట్లు ఎదురయ్యాయి బౌద్ధుల త్యాగనిరతి, దృఢ దీక్షా సంకల్పాల వల్ల ఈ విహార పునర్నిర్మితమై చెక్కుచెదరకుండా రక్షింపబడింది. దేవాలయం ఆర్థిక వెసులుబాటుకు గాను సమీపంలో ఒక గ్రామం ఉంది. డాంగ్లిన్ దేవాలయం చుట్టుపక్కల అనేక సంస్థలు, ప్రదేశాలు, కట్టడాలు, ఉద్యానవనాలున్నాయి వీటన్నింటీనీ డాంగ్లిన్ పేరుతో వ్యవహరిస్తారు.
చైనాలో భౌద్దానికి సంబంధించి మూడు అంతర్జాతీయ సమాచార కార్యాలయాలున్నాయి. వాటిల్లో ఒకటి డాంగ్లిన్ విహారం. రెండవది సన్హే కార్యాలయ విహారం, మూడవది యుంజూ పర్వత కార్యాలయం. డాంగ్లిన్ దేవాలయం పునర్నిర్మాణం జరిగిన నాటినుండి సందర్శించే బౌద్ధుల, పర్యాటకుల సంఖ్య పెరిగింది. ఈ దేవాలయ నిర్మాణం వెనుక వున్న కథనాన్ని ప్రజలు ఆసక్తికరంగా చెప్పకుంటూ వుంటారు.
చరిత్ర
బుద్ధునికి గౌరవ సూచకంగా దాదాపు అన్ని బౌద్ధవిహారాల్లో నిర్మించే ప్రధాన సభాస్థలికి "మహావీర హాల్" అని పేరు పెడతారు. కానీ డాంగ్లిన్ మందిరంలో మాత్రం షెన్యూన్ హాల్ అని పేరు పెట్టారు. అంటే బుద్ధుడు ఆశీర్వదించిన హాలు అని అర్థం.
డాంగ్లిన్ దేవాలయం-చారిత్రక నేపథ్యం
డాంగ్లిన్ దేవాలయం చారిత్రక కథలకు నిలయంగా ఉంది. విహారలో అనేక నిర్మాణాలున్నాయి. ప్రధాన హాలు వెనుక అనేక నీటి ఊటలున్నాయి. విహార సింహద్వారం ముందు ఒక నీటి ప్రవాహంలో నిత్యం నీరు ప్రవహిస్తూ వుంటుంది. ప్రాచీనకాలంలో దీనిని డ్రాగన్ ఊట అని పిలిచేవారు. లూషన్ పర్వత ప్రాంతంలో హుయి డాంగ్లిన్ విహారం ఎక్కడ నిర్మించాలో నిర్ణయించడానికి-ఆయన ఒక బౌద్ధబెత్తాన్ని చేతిలో పట్టుకుని భూమిపై తాటిసూ "సరైన స్థలంలో నీటి ఊట కనిపించాలి" అని ప్రార్థిస్తూ ఆ ప్రాంతమంతా తిరిగాడని, అలా తిరుగుతుండగా ఒకచోట నీటి ఊట కనిపించిందని ప్రజల్లో ప్రచారం ఉంది. కరువు సంభవించినప్పడు హుయి వర్షం కోసం ప్రార్థనలు చేశాడని, అప్పటికప్పుడు ఒక మహాసర్పం (డ్రాగన్) నీటి ఊటనుండి బయటకు రాగా, సరిగ్గా అదే సమయంలో సముద్రం నుండి ఉవ్వెత్తున పైనుతుఫాను లేచి వర్షించిందని, ఆ కారణంగా ఈ ఊటకు మహాసర్ప (డ్రాగన్) ఊట అని పేరు వచ్చిందని ఇక్కడి ప్రజలు చెప్పకునే కథనం. ఈ కథనంలోని హేతుబద్ధత ఎలా వున్నప్పటికీ ఈ నీటి ఊటను దర్శించిన ఒక ప్రభుత్వాధికారి ఉత్తేజంతో ధారాళమైన శైలిలో బౌద్ధ ప్రవచనాలు పలికాడు. నాటినుండి ఈ ప్రవాహం “విజ్ఞాన ప్రవాహం" అనే పేరుతో విరాజిల్లుతుంది. ఈ ప్రవాహాన్ని సందర్శించడానికి నిత్యం ప్రజలు అసంఖ్యాకంగా వస్తుంటారు. ఆ నీటి ప్రవాహంలో భక్తితో నాణాలు కూడా వేస్తారు.
డాంగ్లిన్ మందిరంలో పద్ధతులు
డాంగ్లిన్ బౌద్ధ విహారంలో వేలమంది బౌద్ధ భికులున్నారు. పర్యాటకులు వీరితో కలసి శాకాహార భోజనం చేయవచ్చు. భోజనశాలలో మగవారు కుడివైపు లైనులోను, మహిళలు ఎడమవైపు లైనులోను కూర్చుంటారు. బౌద్ధభిక్టులు రెండు వరసలలో నిల్చుని బుద్ధునికభిముఖంగా వజ్రాసనంలో కూర్చుని నుదురును నేలకు ఆనించి బౌద్ధ ప్రవచనాలు చేస్తారు. వారి సంప్రదాయం ప్రకారం మతపరమైన మృదుమధుర సంగీతాన్ని వినిపిస్తారు. భోజనం చేసేటప్పుడు పర్యాటకులు ఎలాంటి శబ్దం చేయకూడదు. అదనంగా ఆహారం కావాలంటే భోజనం చేయుటకు ఉపయోగించు చెక్కపుల్లలను వృత్తాకారంలో గీస్తూ సూచించాలి. అప్పడు భిక్షువులు ఆహారాన్ని వడ్డిస్తారు. భోజనానంతరం పర్యాటకుల్ని ఆశీర్వదించాల్సిందిగా బుద్ధునికి ప్రార్థనలు చేస్తారు. ఈ పద్ధతులను చూసిన పర్యాటకులకు బౌద్ధ మత సంస్కృతి, వాతావరణం, పర్యావరణం, నిబద్ధతల గురించి మంచి అవగాహన ఏర్పడుతుంది. డాంగ్లిన్ మందిర నిర్మాత హుయి సమాధి కూడా ఇక్కడే ఉంది. ఇంకా చారిత్రక విశేషాలు కలిగిన వంతెనలు, తోటలు, పర్వతశిఖరాలు, 1500 సంవత్సరాలనాటి ఫైన్ చెట్లు, కర్పూర చెట్లు, విలో (గుల్మజాతి) చెట్లు ఉన్నాయి. జియూ జియాంగ్ నగరంలోని డాంగ్లిన్ పర్వతానికి 1600 సంవత్సరాల చరిత్ర ఉంది. బౌద్ధమతాభిమానం గల ప్రతివారు తప్పక సందర్శించదగిన బౌద్ధయాత్రా స్థలమిది. 29.7 ఎకరాల స్థలంలో 1.1 ఎకరాల విస్తీర్ణంలో డాంగ్లిన్ మందిరం నిర్మించబడింది. చుట్టూ కొండలు, మనసుకి ఉత్తేజం కలిగించే అందమైన హరిత వాతావరణం, శరీరానికి హాయిని గొలిపే చల్లదనం.అదొక అపురూపమైన అనుభూతి సందర్శకుల అనుభవంలోకి వస్తుంది.
డాంగ్లిన్ బౌద్ధవిహారంలో వుండే వేలాది బౌద్ధభికులు సంవత్సరాల తరబడి తాత్విక పరిశోధనలు చేసి అమూల్య గ్రంథాలను రచించారు. జపాన్ బౌద్ధ తత్వజ్ఞులతో తమ భావ వీచికలను పంచుకున్నారు. డాంగ్లిన్ బౌద్ధవిహార నిర్మాణానికి ప్రపంచంలోని బౌద్ధులందరూ విరాళాలు పంపారు. డాంగ్లిన్ మందిరంతోపాటు, "అమితాభ బుద్ధ కంచువిగ్రహం 2013 మార్చి 6 నాటికి పూర్తయింది. మొత్తం ఈ మందిర నిర్మాణానికి 1,61,00,000 డాలర్లు ఖర్చయ్యాయి.
ఇతర లింకులు
వర్గం:బౌద్ధ పుణ్యక్షేత్రాలు వర్గం:చైనా భౌద్ధ దేవాలయాలు
తిరువళ్లూరు లోక్‌సభ నియోజకవర్గం
మూలాలు
వర్గం:తమిళనాడు లోక్‌సభ నియోజకవర్గాలు వర్గం:తమిళనాడులోని లోక్‌సభ నియోజకవర్గాలు
నాయుడు ఎల్‌.ఎల్‌.బి
కథ
ఆకాష్, ఆషిమా హైదరాబాదు నుండి గోవా స్థానిక కోర్టులో కేసును వాదించడానికి బయలుదేరుతారు. వారు హైదరాబాద్ కు తిరిగి వచ్చే సమయానికి, హీరోపై నరహత్య కేసు నమోదవుతుంది. అప్పటి నుండి కథ ఒక రకమైన గ్రిప్పింగ్ థ్రిల్లర్‌గా మారుతుంది, హీరో పరిస్థితి నుండి ఎలా బయటపడతాడనేని సినిమా కథాంశం
బెమెతరా
బెమెతారా ఛత్తీస్‌గఢ్ రాష్ట్రం బెమెతారా జిల్లాలోని పట్టణం. ఈ జిల్లాను 2012 లో దుర్గ్ జిల్లాను విభజించి ఏర్పాటు చేసారు. పట్టణ పరిపాలనను పురపాలక సంఘం నిర్వహిస్తుంది.
బెమెతరాను ఫౌజీ జిల్లా అని కూడా అంటారు. 2011 జనాభా గణన ప్రకారం, బెమెతారా పట్టణంలో మొత్తం జనాభా 28,536.
భౌగోళికం
శివనాథ్ నది బెమెతారా పట్టణానికి తూర్పున ప్రవహిస్తుంది. దక్షిణ భాగంలో దట్టమైన అడవులు ఉన్నాయి. బెమెతారాకు వాయువ్య దిశలో మైకాల్ కొండలు పెరుగుతాయి. ఉత్తరాన, భూమి ఎత్తు పెరుగుతూ, జార్ఖండ్ రాష్ట్ర వ్యాప్తంగా ఈశాన్యంగా విస్తరించి ఉన్న చోటా నాగపూర్ పీఠభూమితో కలుస్తుంది. బెమెతారాకు దక్షిణాన దక్కన్ పీఠభూమి ఉంది.
శీతోష్ణస్థితి
బెమెతారాలో ఉష్ణమండల తడి, పొడి వాతావరణం ఉంటుంది, మార్చి నుండి జూన్ వరకు చాలా వేడిగా ఉంటుంది. మిగతా ఏడాది పొడవునా ఉష్ణోగ్రతలు మితంగా ఉంటాయి. ఏప్రిల్ -మేలో ఉష్ణోగ్రత కొన్నిసార్లు 48 °C కు చేరుతుంది. ఈ వేసవి నెలల్లో పొడి, వేడి గాలులు కూడా ఉంటాయి. నగరానికి దాదాపు 1300 మి.మీ. వార్షిక వర్షపాతం ఉంటుంది. ఇందులో ఎక్కువ భాగం జూన్ చివరి నుండి అక్టోబరు ఆరంభం వరకు ఉండే వర్షాకాలంలోనే పడుతుంది. చలికాలం నవంబరు నుండి జనవరి వరకు ఉంటుంది. సాధారణంగా చలి మామూలుగా ఉన్నప్పటికీ, కనిష్ఠ ఉష్ణోగ్రతలు 5 °C వరకూ పడిపోవడం జరుగుతుంది.